
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Τ ΕΥΧΟΣ ΔΕΥΤΕΡΟ _ Αρ. Φύλλο» 578 

16 Ιουλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της κοινής υπουργικής απόφασης 
28855/10.11.95 «Σύσταση και συγκρότηση της Ει¬ 
δικής Γνωμοδοτικής Επιτροπής του Ν. 1892/90 για 
την εξέταση των ιδιαζόντως σημαντικών για την 
Εθνική Οικονομία Βιομηχανικών και Τουριστικών 
επενδύσεων ύψους άνω των 25 δισ. δρχ., που προ- 
βλέπονται στην παρ. 3 του άρθρου 4 του ίδιου νόμου 
και καθορισμός της διαδικασίας λειτουργίας της . 1 
Ανάθεση έγκρισης περιβαλλοντικών όρων για ορισμένα 
έργα ή δραστηριότητες της πρώτης (α) κατηγορίας 
του άρθρου 3 του Ν. 1650/86 στους Γ ενικούς Γ ραμ- 
ματείς των Περιφερειών της Χώρας, εξαιρουμένης 

της Περιφέρειας Αττικής . 2 

Επιχορήγηση εργοδοτών για δημιουργία νέων θέσεων 
εργασίας, για πρόσληψη Απεξαρτημένων, Αποφυ¬ 
λακισμένων και Νεαρών Παραβατικών Ατόμων ... 3 
Αύξηση των παρεχομένων συντάξεων από τον Κλάδο Επι¬ 
κουρικής Ασφάλισης Δικηγόρων (Κ.Ε.Α.Δ.) του Τα¬ 
μείου Νομικών .·4 

Καθορισμός ύψους αμοιβής και αριθμού ωρών, των 
Διοικητικών Υπαλλήλων του ΙΚΑ, που θα απασχολη¬ 
θούν με την πληρωμή του Δωροσήμου με επιταγές, 
στους εργατοτεχνίτες οικοδόμους, το μήνα Αύγου¬ 


στο 1996 . 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 23534/ΔΙΟΕ 1764 (1) 


Τροποποίηση της κοινής υπουργικής απόφασης 28855/ 
10.11.95 «Σύσταση και συγκρότηση της Ειδικής Γνω- 
μοδοτικής Επιτροπής του Ν. 1892/90 για την εξέταση 
των ιδιαζόντως σημαντικών για την Εθνική Οικονομία 
Βιομηχανικών και Τουριστικών επενδύσεων ύψους άνω 
των 25 δισ. δρχ., που προβλέπονται στην παρ. 3 του άρ¬ 
θρου 4 του ίδιου νόμου και καθορισμός της διαδικασίας 
λειτουργίας της. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όρ¬ 
γανα», όπως ισχύει. 


2. Τις κωδικοποιημένες με το άρθρο 1 του Π.Δ. 456/95 
(ΦΕΚ 269/Α95) διατάξεις του Ν. 1892/90, όπως ισχύουν 
και ειδικότερα το πρώτο εδάφιο της παρ. 3 του άρθρου 4 
αυτών. 

3. Το Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ.Α/14.4.1993). 

4. Την 28855/10.11.95 κοινή υπουργική απόφαση «Σύ¬ 
σταση και συγκρότηση της Ειδικής Γ νωμοδοτικής Επιτρο¬ 
πής του Ν. 1892/90 για την εξέταση των ιδιαζόντως σημα¬ 
ντικών για την Εθνική Οικονομία Βιομηχανικών και Τουρι¬ 
στικών Επενδύσεων ύψους άνω των 25 δισ. δρχ., που προ- 
βλέπονται στην παρ. 3 του άρθρου 4 του ίδιου νόμου και 
καθορισμός της διαδικασίας λειτουργίας της», αποφασί¬ 
ζουμε: 

Άρθρο 1 

Τροποποιούμε το άρθρο 4 της 28855/10.11.95 κοινής 
υπουργικής απόφασης ως προς τα μέλη της ειδικής Γνω- 
μοδοτικής Επιτροπής με στοιχεία 4, 5 και 7, ως εξής: 

«4. ΚΟΥΡΤΕΣΗΣ Βασίλειος, Γενικός Γραμματέας του 
Ελληνικού Οργανισμού Τουρισμού (ΕΟΤ), ως τακτικό μέ¬ 
λος, ο οποίος συμμετέχει και έχει δικαίωμα ψήφου μόνο 
επί θεμάτων τουριστικών επενδύσεων». 

«5. ΒΟΥΤΣΙΝΑΣ Βασιλοπαναγής, Γενικός Διευθυντής 
Ιδιωτικών Επενδύσεων του Υπουργείου Εθνικής Οικονο¬ 
μίας, ως τακτικό μέλος, με αναπληρωματικό μέλος τον 
ΜΠΑΤΑΓΙΑ Παναγιώτη, Προϊστάμενο της Δ/νσης Έγκρι¬ 
σης και Ελέγχου Ιδιωτικών επενδύσεων του ίδιου Υπουρ¬ 
γείου». 

«7. ΚΟΝΤΟΠΟΥΛΟΣ Αντώνιος, Καθηγητής του Εθνι¬ 
κού Μετσοβίου Πολυτεχνείου, Ειδικός Εμπειρογνώμονας 
σε θέματα επενδύσεων, ως τακτικό μέλος». 

Άρθρο 2 

Το άρθρο 5 της 28855/10.11.95 κοινής υπουργικής 
απόφασης, αντικαθίσταται ως εξής: 

«Άρθρο 5 

Γραμματέας της Επιτροπής ορίζεται ο ΕΛΕΥΘΕΡΙΟΥ 
Γεώργιος, υπάλληλος του Υπουργείου Εθνικής Οικονο¬ 
μίας, με αναπληρωτή βοηθό την ΛΟΓΟΘΕΤΗ Μαρία, 
υπάλληλο του ίδιου Υπουργείου, η οπο'ια επικουρεί τον 
Γραμματέα στις συνεδριάσεις». 

Άρθρο 3 

Κατά τα λοιπά ισχύουν οι διατάξεις της 28855/10.11.95 
κοινής υπουργικής απόφασής. 






6240 

Άρθρο 4 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του κρατικού προϋπολογι¬ 
σμού. 

Άρθρο 5 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 ίουλίου 1996 

ΟΙ ΥΠΟΥΡΓΟ! 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

Γ. ΠΑΠΑΝΤΩΝΙ07 Β. ΠΑΠΑΝΔΡΕΟ' 

Αριθ. 7579773131 (2; 

Ανάθεση έγκρισης περιβαλλοντικών όρων για ορισμένο 
έργα ή δραστηριότητες της ποώτης (α) κατηγορίας τοι 
άρθρου 3 του Ν. 1650/86 στους Γενικούς Γραμματείς 
των Περιφερειών της Χώρας, εξαιρουμένης της Περι¬ 
φέρειας Αττικής. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις της παραγράφου 2β του άρθρου 4 του 
Ν. 1650/1986 «Για την προστασία του περιβάλλοντος» 
(ΦΕΚ 160/Α/1986) όπως τα εδάφια δεύτερο και τρίτο αυ¬ 
τής αντικαταστάθηκαν από την παράγραφο 1 του άρθρου 
6 του Ν. 2242/1994 «Πολεοδόμηση περιοχών δεύτερης 
κατοικίας σε Ζώνες Οικιστικού Ελέγχου, προστασία φυσι¬ 
κού και δομημένου περιβάλλοντος και άλλες διατάξεις» 
(ΦΕΚ 162/Α/1994). 

2. Τις διατάξεις της υπ' αριθ. 69269/5387/1990 κοινής 
υπουργικής απόφασης «Κατάταξη έργων και δραστηριο¬ 
τήτων σε κατηγορίες, περιεχόμενο μελέτης περιβαλλοντι¬ 
κών επιπτώσεων (ΜΠΕ)... σύμφωνα με το Ν. 1650/1986» 
(ΦΕΚ 678/Β/1990) και ιδίως τη διάταξη του άρθρου 4 αυ¬ 
τής και τις διατάξεις της υπ’ αριθ.75308/5512/1990 κοι¬ 
νής υπουργικής απόφασης «Καθορισμός τρόπου ενημέ¬ 
ρωσης των πολιτών και φορέων εκπροσώπισής τους για το 
περιεχόμενο της Μελέτης Περιβαλλοντικών Επιπτώσεων 
των έργων και δραστηριοτήτων σύμφωνα με την παρά¬ 
γραφο 2 του άρθρου 5 του Ν. 1650/1986 (ΦΕΚ 691/Β/ 
1990). 

3. Τις διατάξεις της υπ’ αριθ. 82743/19.9.95 κοινής 
απόφασης του Υπουργού ΠΕΧΩΔΕ και του Αναπληρωτή 
Υπουργού ΠΕΧΩΔΕ «Ανάθεση έγκρισης περιβαλλοντικών 
όρων για ορισμένα έργα....» (ΦΕΚ 811/τ.Β'/1995). 

4. Τις διατάξεις του Π.Δ. 51/1987 «Καθορισμός των Πε¬ 
ριφερειών της Χώρας για το σχεδιασμό, προγραμματισμό 
και συντονισμό της περιφερειακής ανάπτυξης» (ΦΕΚ 26/ 
Α/1987). 

5. Τις διατάξεις του Π.Δ. 352/91 (ΦΕΚ 124/Α/7.8.91) 
«Σύσταση στο Υπουργείο Γέωργίας Γ ενικής Γ ραμματείας 
Δασών και Φυσικού Περιβάλλοντος - Τροποποίηση διατά¬ 
ξεων του Π.Δ. 402/1988 «Οργανισμός Υπουργείου Γεωρ¬ 
γίας» (ΦΕΚ 187/Α/88). 

6. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν. 2081/92 (ΦΕΚ 154/Α/92) και το γεγονός ότι από τις 


διατάξεις της παρούσας δεν προκαλείται δαπάνη σε βά¬ 
ρος του κρατικού προϋπολογισμού. 

7. Την ανάγκη προώθησης της αποκέντρωσης και 

8. Το επίπεδο στελέχωσης και προετοιμασίας των περι¬ 
φερειακών υπηρεσιών, αποφασίζουμε: 

Άρθρο 1 

1. Μεταβιβάζουμε στους Γ ενικούς Γ ραμματείς των Πε¬ 
ριφερειών της Χώρας, εξαιρουμένης της περιφέρειας Ατ¬ 
τικής και σύμφωνα με όσα ειδικότερα καθορίζονται στο 
συνημμένο στην παρούσα απόφαση παράρτημα, την αρ¬ 
μοδιότητα έγκρισης πεοιβαλλοντικών όρων κατά τις όιατί 
ξεις των άρθρων 4 και 5 του Ν. 1650/1986, της ΚΥλ 
69269/5387/1990 και της ΚΥΑ 75308/5512/1990, νι: 
την κατασκευή έρνων οδοποιίας έργα (α) κατηγορίας άρ- 
θρου 3 του Ν. 1650/1986 και άοθρου 4, Ομάδα Ιι, τη 
ΚΥΑ 69269/5387/1990 

2. Από την προκειμένη μεταβίβαση αρμοδιότητας εξαί- 
οούνται οι περιπτώσεις κατά τις οποίες τα προαναφερό- 
μενα έργα (εξ υπαρχης κατασκευή, βελτίωση, επέκταση, 
τροποποίηση υφισταμένων) σχεδιάζεται να εκτελεσθούν 
μέσα στα όρια προστατευόμενων από την κείμενη νομο¬ 
θεσία φυσικών περιοχών ή σε περιοχές με σημαντικά κα: 
ευαίσθητα οικοσυστήματα, που έχουν περιληφθεί σε κοι¬ 
νοτικά ή εθνικά προγράμματα ή σχέδια περιβαλλοντικής 
προστασίας. 

3. Ομοίως, από την προκειμένη μεταβίβαση αρμοδιότη¬ 
τας εξαιρούνται οι περιπτώσεις έργων οδοποιίας των 
οποίων η προέγκριση χωροθέτησης γίνεται, σύμφωνα με 
την κείμενη νομοθεσία, με απόφαση της κεντρικής υπη¬ 
ρεσίας χωροταξίας του Υ.ΠΕ.ΧΩ.Δ.Ε. 

Άρθρο 2 

1. Από την έναρξη ισχύος της παρούσας απόφασης η 
παρεχόμενη, σύμφωνα με τις διατάξεις του άρθρου 8 
(παρ. 2.2) της ΚΥΑ αριθ. 69269/5387/1990, από την κε¬ 
ντρική υπηρεσία του Υπουργείου Γεωργίας γνωμοδότηση 
για την προέγκριση χωροθέτηση των έργων που περιλαμ¬ 
βάνονται στο συνημμένο στην παρούσα απόφαση παράρ¬ 
τημα, δίδεται από την αρμόδια Δ/νση Δασών της Περιφέ¬ 
ρειας. 

2. Οι σχετικοί φάκελλοι των ενδιαφερομένων, που υπο¬ 
βάλλονται στη Διεύθυνση Περιβάλλοντος και Χωροταξίας 
της Περιφέρειας, θα διαβιβάζονται, με σκοπό τη διατύ¬ 
πωση θέσεων - απόψεων, στις υφιστάμενες της Περιφέ¬ 
ρειας κατά περίπτωση αρμόδιες Δ/νσεις Δασών. 

3. Οι αναγραφόμενες στο συνημμένο παράρτημα κλίμα¬ 
κες - μεγέθη των έργων οδοποιίας αφορούν το σύνολο του 
έργου για το οποίο ζητείται η έγκριση περιβαλλοντικών 
όρων και όχι μόνο την τυχόν τμηματική βελτίωση - επέ¬ 
κταση - τροποποίησή του. 

Άρθρο 3 

Το συνημμένο στην παρούσα απόφαση Παράρτημα 
αποτελεί αναπόσπαστο τμήμα αυτής. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή με το παράρτημά της να δημοσιευθεί 
στην Εφημερίδα της Κυβερνήσεως. 

Αθήνα, 9 Ιουλίου 1996 

Ο ΥΠΟΥΡΓΟΣ 

ΣΤ ΕΦΑΝΟΣ ΤΖΟΥΜΑΚ ΑΣ 

ΠΑΡΑΡΤΗΜΑ 

ΠΙΝΑΚΑΣ 
ΕΙΔΟΣ ΕΡΓΩΝ 

(Διάκριση δικτύου της χώρας σύμφωνα με την κείμενη νο¬ 
μοθεσία της Γενικής Γραμματείας Δημοσίων Έργων / 
ΥΠΕΧΩΔΕ) 


Α/Α 

ΠΕΡΙΦΕΡΕΙΑ 

ΕΙΔΟΣ ΕΡΓΩΝ (*) 

1 

Ανατ. Μακεδονίας και Θράκης 

Β 

2 

Κεντρικής Μακεδονίας 

Α 

3 

Δυτικής Μακεδονίας 

Γ 

4 

Θεσσαλίας 

Β 

5 

Στερεός Ελάδας 

Β 

6 

Δυτικής Ελλάδας 

Α 

7 

Ηπείρου 

Β 

8 

Πελοποννήσου 

Γ 

9 

Ιονίων Νήσων 

Γ 

10 

Βορείου Αιγαίου 

Γ 

11 

Νοτίου Αιγαίου 

Γ 

12 

Κρήτης 

Α 


(*) Α = - δημοτική ή κοινοτική οδοποιία 

- πρωτεύον και δευτερεύον επαρχιακό οδικό δί¬ 
κτυο 

Β = - δημοτική και κοινοτική οδοποιία 

- δευτερεύον επαρχιακό οδικό δίκτυο 
Γ = - δημοτική ή κοινοτική οδοποια 

-♦- 

Αριθ. 33752 (3) 

Επιχορήγηση εργοδοτών για δημιουργία νέων θέσεων ερ¬ 
γασίας, για πρόσληψη Απεξαρτημένων, Αποφυλακι¬ 
σμένων και Νεαρών Παραβατικών Ατόμων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82, όπως 
συμπληρώθηκε με το άρθρο 3 παρ. 1 του Ν. 1545/85 
«Εθνικό Σύστημα Προστασίας από την ανεργία» και τρο¬ 
ποποιήθηκε με το άρθρο 6 του Ν. 1836/89 «Προώθηση 
της απασχόλησης και της επαγγελματικής κατάρτισης και 
άλλες διατάξεις» και του άρθρου 31 του Ν. 1892 «Για τον 
εκσυγχρονισμό και την ανάπτυξη και άλλες διατάξεις». 

2. Τις οδηγίες του Επιχειρησιακού Προγράμματος Κα¬ 
ταπολέμησης Αποκλεισμού από την Αγορά Εργασίας. 

3. Την εμπειρία από την μακρόχρονη εφαρμογή των 
προγραμμάτων Νέων θέσεων Εργασίας και τις δυνατότη¬ 
τες εφαρμογής τους. 

4. Το άρθρο 27 του Ν. 2081/92 (ΦΕΚ 154/Α/10.9.92) 
με το οποίο προστέθηκε νέο άρθρο, το άρθρο 29Α στο Ν. 
1558/85 «Κυβέρνηση και Κυβερνητικά Όργανα». 

5. Την υπ’ αριθμ. 906/21.5.96, απόφαση του Δ.Σ. του 
ΟΑΕΔ (αριθμ. συνεδρ. 21/21.5.96) που μας υποβλήθηκε 


με το υπ’ αριθμ. 109835/27.5.96 έγγραφό του. 

6. Τη γνώμη του Δ.Σ. του ΟΑΕΔ (αριθμ. συνεδρ. 27/ 
2.7.96) που μας κοινοποιήθηκε με το υπ’ αριθμ. 111457/ 
4.7.96 έγγραφό του, αποφασίζουμε: 

Καταρτίζουμε πρόγραμμα επιχορήγησης εργοδοτών, 
εκατόν ογδόντα (180) νέων θέσεων εργασίας, για πρόσ¬ 
ληψη Απεξαρτημένων, Αποφυλακισμένων και Νεαρών 
Παραβατικών Ατόμων, 2ετούς διάρκειας, με δέσμευση 
του εργοδότη ν' απασχολήσει το άτομο άλλους 6 μήνες, 
χωρίς επιχορήγηση. 

Το πρώτο τρίμηνο από την πρόσληψη των ατόμων αυ¬ 
τών να θεωρείται διάστημα προετοιμασίας και προσαρμο¬ 
γής του νεοαπασχολούμενου. 

Τη χρονική αυτή περίοδο η επιχείρηση ωφείλει, σύμ¬ 
φωνα με ειδικό διάγραμμα του ΟΑΕΔ, να ενεργήσει για 
την εκμάθηση του αντικειμένου απασχόλησής του και να 
βοηθήσει στην προσαρμογή του στο χώρο και στους όρους 
εργασίας. 

Το παραπάνω πρόγραμμα θα πλαισιώνεται με υποστηρι¬ 
κτικές ενέργειες προς τα άτομα που τοποθετούνται στις 
επιχειρήσεις. 

Αυτές οι ενέργειες θα παρέχονται από εξειδικευμένα 
στέλέχη (κοινωνικοί λειτουργοί ή άλλοι ειδικοί σύμβουλοι), 
τα οποία παράλληλα θα συνεργάζονται με τους εργοδότες 
προκειμένου να διαμορφώνονται θετικότερες σχέσεις συ¬ 
νεργασίας και αλληλοαποδοχής με απώτερο σκοπό την 
παραμονή του ατόμου στην επιχείρηση και μετά τη λήξη 
του προγράμματος. 

Οι Υποστηρικτικές Ενέργειες θα παρέχονται απόεξειδι- 
κευμένα στελέχη των υπηρεσιών του ΟΑΕΔ, όπου και στο 
βαθμό που αυτό είναι δυνατόν, αλλά και από φορείς με 
τους οποίους ο Οργανισμός, στο πλαίσιο της γενικής ρύθ¬ 
μισης για τη διαχείριση, προώθηση και εφαρμογή των προ¬ 
γραμμάτων κοινωνικού αποκλεισμού ή άλλων κοινοτικών 
προγραμμάτων έχει συνάψει εταιρικές σχέσεις, όπως οι 
ΝΕΛΕ, ο ΟΚΑΝΑ, το ΚΕΘΕΑ, ΟΤΑ, Κέντρα Κοινωνικής 
Παρέμβασης των Δήμων ή άλλων Φορέων, Κέντρα Κοινω¬ 
νικής Πολιτικής Εκπαιδευτικά Κέντρα (Πανεπιστήμια) 
κ.λπ. 

' Η κατάρτιση Προγράμματος Επιχορήγησης Εργοδοτών, 
εκατόν ογδόντα (180) θέσεων, για πρόσληψη ατόμων των 
παραπάνω κατηγοριών, είναι διετούς διάρκειας, με δέ¬ 
σμευση του εργοδότη να απασχολήσει το άτομο άλλους 
έξι (6) μήνες, χωρίς επιχορήγηση. 

1. ΚΑΤΑΡΤΙΣΗ ΠΡΟΓΡΑΜΜΑΤΩΝ 

Καταρτίζουμε πέντε (5) προγράμματα επιχορήγησης 

εργοδοτών για απασχόληση ατόμων που Αποφυλακίσθη- 
καν, ατόμων που τους έχουν επιβληθεί αναμορφωτικά μέ¬ 
τρα ή Ποινικός Σωφρονισμός και Απεξαρτημένων από το- 
ξικές ή άλλες ουσίες, ατόμων. 

Τ α προγράμματα αυτά αφορούν την επιχορήγηση ιδιωτι¬ 
κών επιχειρήσεων, επιχειρήσεων Τοπικής Αυτοδιοίκησης 
και Κοινής Ωφέλειας, Συνεταιρισμών, επαγγελματικών 
Σωματείων και ενώσεων αυτών και γενικά εργοδοτών. 

Στα προγράμματα αυτά επιχορηγούνται εργοδότες για 
πρόσληψη ατόμων που διανύουν το 16ο έτος της ηλικίας 
τους μέχρι και το 65ο έτος κατά την ημερομηνία πρόσλη¬ 
ψής τους. Ατομα που κατά τη διάρκεια του προγράμματος 
συμπληρώνουν το 65ο έτος με βάση την ημερομηνία γέν¬ 
νησής τους, παραμένουν σ’ αυτό. 

2. ΔΙΑΡΘΡΩΣΗ ΠΡΟΓΡΑΜΜΑΤΩΝ 

ΠΡΟΓΡΑΜΜΑ Α 

Επιχορήγηση επιχειρήσεων για τη δημιουργία εξήντα 
(60) Νέων θέσεων Εργασίας για την πρόσληψη Αποφυλα¬ 
κισμένων ατόμων, ηλικίας 18 έως 65 ετών. 

ΠΡΟΓΡΑΜΜΑ Β 

Επιχορήγηση επιχειρήσεων για τη δημιουργία εξήντα 
(60) Νέων θέσεων Εργασίας για την πρόσληψη ατόμων 
στα οποία έχουν υποβληθεί αναμορφωτικά μέτρα ή Ποινι¬ 
κός Σωφρονισμός, ηλικίας 16 έως 21 ετών συμπηρω- 
μένα. 

ΠΡΟΓΡΑΜΜΑ Γ 

Επιχορήγηση επιχειρήσεων για τη δημιουργία εξήντα 
(60) Νέων θέσεων Εργασίας για την πρόσληψη ατόμων 
Απεξαρτημένων από τοξικές ή άλλες ουσίες, ηλικίας 16 
έως 65 ετών. 

ΠΡΟΓΡΑΜΜΑ Δ - ΜΕΡΙΚΗΣ ΑΠΑΣΧΟΛΗΣΗΣ 

Επιχορήγηση εργοδοτών για τη δημιουργία Νέων θέ¬ 
σεων Εργασίας Μερικής Απασχόλησης, για ώρες ίσες με 
το ήμισυ των ωρών της ημερήσιας υποχρεωτικής απασχό¬ 
λησης για: 

- Άτομα π<?υ τους έχουν επιβληθεί Αναμορφωτικά Μέ¬ 
τρα ή Ποινικός Σωφρονισμός, ηλικίας δεκαέξι (16), έως ει- 
κοσιέντα (21) ετών. 

- Απεξαρτημένα από τοξικές ή άλλες ουσίες, ηλικίας 
δεκαέξι (16), έως εξήντα πέντε (65) ετών και 

- Αποφυλακισμένα άτομα, ηλικίας δεκαοχτώ (18) έως 
εξήντα πέντε (65) ετών. 

ΠΡΟΓΡΑΜΜΑ Ε - ΟΡΙΣΜΕΝΟΥ ΧΡΟΝΟΥ ΣΥΜΒΑ¬ 
ΣΕΙΣ: 

Επιχορήγηση θέσεων απασχόλησης από επιχειρήσεις 
τοπικής Αυτοδιοίκησης καθώςς και από ξενοδοχειακές - 
τουριστικές ή άλλες εποχιακές επιχειρήσεις, οι οποίες δύ- 
νανται να επιχορηγούνται για απασχόληση Απεξαρτημέ¬ 
νων, Αποφυλακισμένων και Ατόμων που τους έχουν επι¬ 
βληθεί Αναμορφωτικά Μέτρα ή Ποινικός Σωφρονισμός και 
στην περίπτωση κατά την οποία τους παρέχουν εποχιακή 
απασχόληση τουλάχιστον πέντε (5) μηνών. 

Στην περίπτωση αυτή ο χρόνος έναρξης της επιχορήγη¬ 
σης θα είναι η ημερομηνία έναρξης της ορισμένου χρόνου 
σύμβασης (εποχιακή απασχόληση) και ο χρόνος λήξης, η 
ημερομηνία λήξης της ορισμένου χρόνου σύμβασης. 

3. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε προσλαμβανόμενο 
άτομο: 

- Για τα προγράμματα Α, Β, Γ και Ε: 

Για τους άνδρες: καθορίζεται στις πέντε χιλιάδες 
(5.000) δρχ. την ημέρα για τους πρώτους 12 μήνες και 
τέσσερις χιλιάδες (4.000) δρχ. την ημέρα για τους υπόλοι¬ 
πους 12 μήνες, χωρίς καμία άλλη παροχή από τον ΟΑΕΔ 
(ασφάλεια κ.λπ.). 

Για τις γυναίκες: καθορίζεται στις πέντε χιλιάδες πεντα¬ 
κόσιες (5.500) δρχ. την ημέρα για τους πρώτους 12 μήνες 
και τέσσερις χιλιάδςς πεντακόσιες (4.500) δρχ. την ημέρα 
για τους υπόλοιπους 12 μήνες, χωρίς καμία άλλη παροχή 
από τον ΟΑΕΔ (ασφάλεια κ.λπ.). 

- Για το πρόγραμμα Δ τοποσό της επιχορήγησης καθο¬ 
ρίζεται στις τρεις χιλιάδες (3.000) δρχ. την ημέρα και για 
τους 24 μήνες. 

4. ΔΙΑΡΚΕΙΑ ΕΠΙΧΟΡΗΓΗΣΗΣ 

4.α. Η διάρκεια της επιχορήγησης για κάθε προσλαμβα¬ 
νόμενο άτομο ορίζεται σε είκοσι τέσσερις (24) μήνες από 
την ημερομηνία της πρόσληψης η οποία πρέπει να γίνεται 
μετά την ημερομηνία της εγκριτικής απόφασης της αρμό¬ 
διας Υπηρεσίας (του Γρ. Εργασίας Ειδικών Κοινωνικών 
Ομάδων ή Υ.Ν. ή Τ.Υ.) του ΟΑΕΔ. 

Για το νομό Αττικής (πληνΤ.Υ. ΟΑΕΔ Μεγάρων, Ελευσί¬ 
νας και Λαυρίου) και τους νομούς Θεσσαλονίκης, Μαγνη¬ 
σίας, Αχαΐας, Ηρακλείου και Λάρισας οι παραπάνω 
Αποφάσεις θα εκδίδονται από τα αντίστοιχα Γραφεία 


Εργασίας Ειδικών Κοινωνικών Ομάδων. 

Η απόφαση πρέπει να εκδίδεται το αργότερο μέσα σε 
τριάντα (30) ημέρες από την υποβολή της σχετικής αίτη¬ 
σης. 

4.β. Είναι δυνατή η κατ’ εξαίρεση η υπαγωγή επιχείρη¬ 
σης στο πρόγραμμα, εφόσον η πρόσληψη του ατόμου 
έγινε μέσα σε τριάντα (30) εργάσιμες ημέρες, πριν από 
την ημερομηνία υποβολής της αίτησης για υπαγωγή στο 
πρόγραμμα. 

4.γ. Οι αποφάσεις αυτές θα κοινοποιούνται για την κα¬ 
ταβολή της επιχορήγησης στις αρμόδιες κατά περιοχή 
Υπηρεσίες του ΟΑΕΔ καθώς και στον εργοδότη. 

4.δ. Η επιχορήγηση θα υπολογίζεται για κάθε εργάσιμη 
ημέρα και μέχρι 26 ημέρες κατ’ ανώτατο όριο για κάθε 
μήνα, εφόσον όμως υπάρχουν κάθε μήνα τουλάχιστον 
δέκα πέντε (15) ημερομίσθια, η επιχείρηση θα επιχορη¬ 
γείται κανονικά για τα πραγματοποιηθέντα ημερομίσθια. 

Κατ' εξαίρεση και σε ειδικές περιπτώσεις, για τον υπο¬ 
λογισμό του κατώτατου ορίου των πραγματοποιούμενων 
ημερομισθίων ανά μήνα (15), θα μπορεί να υπολογίζε¬ 
ται: 

- Ο μέσος όρος απασχόλησης του ατόμου (15 ημέρες 
ανά μήνα) κατά το προηγούμενο του μηνός που αιτείται η 
επιχορήγηση τετραμήνου, ή 

- θα μένει το θέμα σε εκκρεμότητα, έως ότου συμπλη¬ 
ρωθεί το αμέσεως επόμενο τετράμηνο του μήνα του 
οποίου αιτείται, η επιχορήγηση, ώστε να υπολογισθεί ο 
μέσος όρος των ημερών απασχόλησης από αυτό το διά¬ 
στημα (15 ημέρες ανά μήνα). 

4. ε. Η επιχείρηση υποχρεούται να απασχολήσει το 
προσλαμβανόμενο άτομο τριάντα (30) τουλάχιστον μήνες 
από τους οποίους οι εικοσιτέσσερις (24) πρώτοι μήνες με 
επιδότηση και οι έξι (6) τελευταίοι χωρ'ις επιδότηση. 

5. ΤΡΙΜΗΝΟ ΠΡΟΕΤΟΙΜΑΣΙΑΣ ΚΑΙ ΠΡΟΣΑΡΜΟΓΗΣ: 

Γ ια τα προγράμματα Α, Β, Γ, Δ και Ε: 

Το πρώτο τρίμηνο μετά την πρόσληψη του ατόμου θεω¬ 
ρείται ΔΙΑΣΤΗΜΑ ΠΡΟΕΤΟΙΜΑΣΙΑΣ ΚΑΙ ΠΡΟΣΑΡΜΟ¬ 
ΓΗΣ. Στο διάστημα αυτό η επιχείρηση που υπάγεται στο 
πρόγραμμα υποχρεούται να ορίσει άτομο της επιχείρησης, 
το οποίο θα έχει την ευθύνη να εκπαιδεύσει και να προε¬ 
τοιμάσει τον εργαζόμενο στο αντικείμενο απασχόλησής 
του, ώστε να ενταχθεί ομαλά στην παραγωγική διαδικα¬ 
σία. 

Η μέθοδος υλοποίησης της ενέργειας αυτής θα προσ¬ 
διορίζεται σε σχετικό διάγραμμα που θα δίνεται στην επι¬ 
χείρηση από την υπηρεσία του ΟΑΕΔ που θα εκδίδει την 
εγκριτική απόφαση υπαγωγής στο πρόγραμμα (Γραφείο 
ΕΚΟ, Γραφείο Εργασίας, ΥΝ, ΤΥ). 

Η αποζημίωση της επιχείρησης για το διάστημα προε¬ 
τοιμασίας και προσαρμογής του ατόμου, θα ανέρχεται στο 
ποσό των εκατόν (100.000) χιλιάδων δραχμών, το οποίο 
θα καταβάλλεται μετά από έλεγχο και εισηγητική έκθεση 
αρμοδίου υπαλλήλου της σχετικής υπηρεσίας του ΟΑΕΔ 
(Γραφείο ΕΚΟ, Γρ. Εργασίας, ΥΝ), εντός τεσσάρων (4) 
μηνών από την υλοποίηση της ενέργειας. 

Σημειώνεται ότι κατά τους τρεις αυτούς μήνες καταβάλ¬ 
λεται στην επιχείρηση και η κανονική ημερήσια επιδό¬ 
τηση. 

Εάν στα παραπάνω προγράμματα υπαχθεί επιχείρηση 
για άτομο που το απασχόλησε στο παρελθόν, δε δικαιού¬ 
ται το έπίδομα προετοιμασίας και προσαρμογής. 

6. ΠΡΟΓΡΑΜΜΑ ΜΕΡΙΚΗΣ ΑΠΑΣΧΟΛΗΣΗΣ 

Εάν στη διάρκεια του πρώτου δωδεκαμήνου του προ¬ 
γράμματος, το άτομο έχει θετική προσαρμογή στον εργα¬ 
σιακό χώρο, είναι δυνατή η μετατροπή του προγράμματος, 

από μερική σε πλήρη απασχόληση για το υπόλοιπο διά¬ 
στημα μέχρι τη λήξη του. 

Η μετατροπή θα γίνεται μετά από αίτηση της επιχείρη¬ 
σης και θα εκδίδεται τροποποιητική απόφαση εντός 20 
ημερών από την αρμόδια υπηρεσία του ΟΑΕΔ που εξέ- 
δοσε την αρχική εγκριτική απόφαση. 

Το ποσό της επιχορήγησης θα είναι το αντίστοιχο του 
προγράμματος του οποίου πληρεί τις προϋποθέσεις να 
υπαχθεί. 

7. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΑ ΠΡΟΓΡΑΜ¬ 
ΜΑΤΑ 

Για να υπαχθεί στα προγράμματα μια επιχείρηση θα 
πρέπει να υποβάλλει στην αρμόδια υπηρεσία του ΟΑΕΔ 
(Γραφείο Ειδικών Κοινωνικών Ομάδων, Γραφείο Εργα¬ 
σίας, Τ.Υ. ή Υ.Ν.), τα εξής δικαιολογητικά: 

α) Αίτηση που θα περιέχει την επωνυμία της επιχείρη¬ 
σης, το αντικείμενο οικονομικής δραστηριότητας και τον 
αριθμό των ατόμων που θα προσλάβει, σύμφωνα με το 
πρόγραμμα. 

β) Για τα άτομα του προγράμματοςΆ, Δ και Ε: 

- Αποφυλακιστήριο με ημερομηνία αποφυλάκισης το 
ανώτερο πέντε χρόνια από την ημερομηνία υποβολής της 
αίτησης. 

- Βεβαίωση/εισήγηση της Κοινωνικής Υπηρεσίαςή του 
Δ/ντού του φυλακής ή άλλης αρμόδιας υπηρεσίας του 
Υπουργείου Δικαιοσύνης, ότι το άτομο προτείνεται να 
μπει στο πρόγραμμα. 

γ) Για τα άτομα του προγράμματος Β, Δ και Ε: 
Εισηγητική έκθεση της Κοινωνικής Υπηρεσίας ή της 
Εταιρείας Προστασίας Ανηλίκων ή άλλου αρμοδίου φορέα 
του Υπουργείου Δικαιοσύνης, 
δ) Για τα άτομα του προγράμματος Γ, Δ και Ε: 

- Αποδεικτικό απεξάρτησης του ατόμου από τοξικές ή 
άλλες ουσίες, από δημόσιο ή ιδιωτικό φορέα. 

- Είναι επίσης δυνατή η υπαγωγή στα προγράμματα 
αυτά των ατόμων που: 

1. Βρίσκονται στο τελευταίο στάδιο της κοινωνικής επα¬ 
νένταξης, εφ’ όσον υπάρχει γραπτή σύμφωνη γνώμη της 
θεραπευτικής κοινότητας ή αντιστοίχου φορέα. Στις περι¬ 
πτώσεις αυτές, ο φορέας υποχρεούται να παρακολουθεί 
τα άτομα στον εργασιακό χώρο και να παρέχει ψυχοκοινω- 
νική στήριξή. 

2. Παρακολουθούν το σταθεροποιητικό πρόγραμμα Με- 

θαδόνης του ΟΚΑΝΑ. Στις περιπτώσεις αυτές τα άτομα θα 
επιλέγονται από τη διεπιστημονική ομάδα η οποία ανα¬ 
λαμβάνει την ψυχοκοινωνική στήριξή τους. 

Και στις δύο τελευταίες περιπτώσεις πρέπει να ορίζεται 
ο υπεύθυνος για τη στήριξη του απασχολούμενου, ο 
οποίος πρέπει να συνεργάζεται με τις υπηρεσίες του 
ΟΑΕΔ. 

στ) Υπεύθυνη δήλωση του Ν. 1559/86 ότι δέχεται τους 
όρους του προγράμματος. Η προθεσμία πλήρωσης των 
θέσεων που εγκρίνονται από τις αρμόδιες υπηρεσίες του 
ΟΑΕΔ, είναι δύο μήνες το αργότερο από την ημερομηνία 
κοινοποίησης της σχετικής εγκριτικής απόφασης. 

Ειδικά για τις αποφάσεις που θα εκδοθούν μετά την 

1.11.1996, η προθεσμία περιορίζεται μέχρι τις 

31.12.1996. 

8. ΔΙΚΑΙΟΛΟΓΗΤΙΚΑ ΕΠΙΧΟΡΗΓΗΣΗΣ 
Για την καταβολή της επιχορήγησης, η επιχείρηση θα 
υποβάλλει στην αρμόδια Υπηρεσία του ΟΑΕΔ τα εξής δι- 
καιολογητικά: 

α) Κατάσταση, χωριστή για κάθε πρόγραμμα, που θα πε¬ 
ριλαμβάνει το ονοματεπώνυμο των προσληφθέντων, βά¬ 
σει του προγράμματος, την χρονολογία γέννησης, την ει¬ 


δικότητα, το συνολικό αριθμό ημερών απασχόλησης, το 
συνολικό ακαθάριστο ποσό που δικαιούται ο εργαζόμενος,» 
το ποσό με το οποίο βαρύνεται ο ΟΑΕΔ, σύμφωνα με το 
πρόγραμμα, καθώς και στήλη υπεύθυνης δήλωσης στην 
οποία να έχουν υπογράψει τα προσληφθέντα άτομα, ότι 
απασχολήθηκαν και πληρώθηκαν για το χρονικό διάστημα 
για το οποίο ζητείται η επιχορήγηση. 

β) Φωτοτυπημένα αντίγραφα της αναγγελίας πρόσλη¬ 
ψης των εργαζομένωην (μόνο για την πρώτη φορά κατα¬ 
βολής της επιδότησης). 

γ) Βιβλιάριο αγοράς ενσήμων για το χρονικό διάστημα 
που ζητείται η επιχορήγηση ή βεβαίωση του ΙΚΑ ή του αρ¬ 
μοδίου ασφαλιστικού φορέα, ότι κατεβλήθηκαν οι ασφαλι¬ 
στικές εισφορές για το εν λόγω διάστημα. 

Ειδικά για τις επιχορηγήσεις του πρώτου διμήνου αρκεί 
υπεύθυνη δήλωση του Ν.Δ. 1599/86 του εργοδότη ότι θα 
καταβληθούν οι ανάλογες εισφορές μέσα στις νόμιμες 
προθεσμίες. 

Η πρώτη επιχορήγηση θα καταβάλλεται στον εργοδότη 
μετά από δίμηνη τουλάχιστον απασχόληση του εργαζομέ¬ 
νου. Στη συνέχεια και μέχρι τη λήξη του 24μηνου της επι¬ 
δότησης θα καταβάλλεται κάθε μήνα. 

δ) Αξιώσεις εργοδοτών για είσπραξη επιχορήγησης για 
άτομα που έχουν υπαχθεί στα προγράμματα της απόφα¬ 
σης αυτής ασκούνται μέσα σε τέσσερις (4) μήνες από το 
μήνα της πραγματικής απασχόλησης των ατόμων αυτών. 
Μετά την παρέλευση της προθεσμίας αυτής, η αξίωση του 
εργοδότη παραγράφεται. Ως ημερομηνία κατάθεσης δι- 
καιολογητικών πληρωμής της επιχορήγησης λογίζεται πά¬ 
ντα η πρώτη του μήνα μέσα στον οποίο κατατέθηκαν, ανε¬ 
ξάρτητα από την πραγματική ημέρα που πρωτοκολλήθη- 
καν. 

9. ΦΟΡΕΙΣ ΠΟΥ ΔΕΝ ΕΝΤΑΣΣΟΝΤΑΙ ΣΤΟ ΠΡΟ¬ 
ΓΡΑΜΜΑ 

Στα παραπάνω προγράμματα δεν περιλαμβάνονται κρα¬ 
τικοί φορείς, ανεξάρτητα από το καθεστώς Δημοσίου ή 
Ιδιωτικού ή Μικτού δικαίου που τους διέπει όπως αναφέ- 
ρονται στην παρ. 6 του άρθρ. 1 του Ν. 1256/82 όπως τρο¬ 
ποποιήθηκε με το Ν. 1892/92, άρθρ. 51 παρ. 1 δηλαδή: 

α) Οι κρατικές ή Δημόσιες Υπηρεσίες όπως εκπροσω¬ 
πούνται από το Νομικό Πρόσωπο του Δημοσίου. 

β) Οι κρατικοί ή Δημόσιοι Οργανισμοί σαν κρατικά 
Ν.Π.Δ.Δ. 

γ) Οι κρατικές ή Δημόσιες και παραχωρηθείσες επιχει¬ 
ρήσεις όπως η ΔΕΗ, ο ΟΤΕ, η Ελληνική Ραδιοφωνία, Τη¬ 
λεόραση κτλ. 

δ) Τα κοινωφελή Ιδρύματα του Αστικού Κώδικα που πε¬ 
ριήλθαν στο Δημόσιο και χρηματοδοτούνται ή επιχορηγού¬ 
νται από αυτό. 

ε) Τα κρατικά Νομικά Πρόσωπα που έχουν χαρακτηρι- 
σθεί από το Νόμο ή τα δικαστήρια ή Νομικά Πρόσωπα Ιδιω¬ 
τικού Δικαίου, όπως ο ΟΣΕ, ο Αυτόνομος Σταφιδικός Ορ¬ 
γανισμός κ.ά. που χρηματοδοτούνται ή επιχορηγούνται 
από οποιαδήποτε από τα αναφερόμενα Νομικά Πρό¬ 
σωπα. 

ζ) Δήμοι - Κοινότητες - Δημοτικά ή Κοινοτικά Ιδρύματα 
και Νομικά Πρόσωπα καθώς και Σύνδεσμοι Δήμων και Κοι¬ 
νοτήτων. 

η) Όλες γενικά οι Τράπεζες, οι πολιτικές οργανώσεις, 
τα κόμματα και τα πολιτικά και ιδιωτικά γραφεία του βου¬ 
λευτών. 

Από τους παραπάνω φορείς εξαιρούνται και δύνανται να 
επιχορηγηθούν οι εταιρείες στις οποίες συμμετέχουν οι 
φορείς αυτοί και οι οποίες έχουν Νομική μορφή Α.Ε., 
Α.Ε.Β.Ε. και Ε.Π.Ε. και λειτουργούν με τους κανόνες του 

ελεύθερου ανταγωνισμού και δεν έχουν μονοπωλιακό 
προνόμιο. 

Προκειμένου να εγκριθεϊ η υπαγωγή των ανωτέρω εται¬ 
ρειών στο πρόγραμμα θα ζητείται και η γνώμη του φορέα 
που κατέχει την πλειοφηφϊα των μετοχών. 

10. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ 
ΣΤΟ ΠΡΟΓΡΑΜΜΑ: 

10.α. Δεν επιχορηγούνται εργοδότες για εργαζόμενους 
οι οποίοι είναι σύζυγοι τους ή συνδέονται με Α’ βαθμού 
συγγένειας ή είναι ετερρόρυθμοι ή ομόρρυθμοι εταίροι 
της ίδιας επιχείρησης ή αποτελούν μέλη του Δ.Σ. της εται¬ 
ρείας, ανεξάρτητα από το νομικό καθεστώς της. 

ΙΟ.β. Ε'ιναι δυνατόν να επιχορηγηθούν εταίροι Εται¬ 
ρείας Περιωρισμένης Ευθύνης (ΕΠΕ) και Ανώνυμης Εται¬ 
ρείας (ΑΕ) όπως και οι σύζυγοι και τα παιδιά τους, εφόσον 
αυτοί θα είναι μισθωτοί της ΕΠΕ ή ΑΕ και δεν αποτελούν 
μέλη του Δ.Σ. αυτών. 

ΙΟ.γ. Οι Συνεταιρισμοί δεν είναι δυνατόν να επιχορηγη¬ 
θούν για τα μέλη τους που είναι μέλη του Δ.Σ. 

10. δ. Δεν είναι δυνατόν να επιχορηγηθούν επιχειρήσεις 
για τα ίδια άτομα για τα οποία έχουν ενταχθεί σε πρό¬ 
γραμμα επιχορήγησης ΝΘΕ για Απεξαρτημένα, Αποφυλα¬ 
κισμένα και Νεαρά Παραβατικά Ατομα κατά το έτος 1994 
και 1995. 

Σε εξαίρεση της παραγράφου αυτής και για κάθε πρό¬ 
γραμμα, θα μπορούν να εντάσσονται, επιχειρήσεις, προσ¬ 
λαμβάνοντας Αποφυλακισμένα Άτομα, που απασχολού¬ 
σαν και κατά το έτος 1994 ή 1995, εφόσον τα άτομα βρί¬ 
σκονται στο όριο συνταξιοδότησης. 

11. Η απόλυση ή οικειοθελής αποχώρηση ατόμου που 
προσλήφθηκε βάσει των προγραμμάτων αυτών, επιφέρει 
τη διακοπή της επιχορήγησης για το συγκεκριμένο άτομο, 
χωρ'ις άλλες επιπτώσεις για την επιχείρηση. 

Είναι δυνατή όμως, μετά από σχετική αίτηση του εργο¬ 
δότη, μέσα σε 45 ημέρες από την απόλυση/αποχώρηση 
του ατόμου, η αντικατάστασή του, με άτομο της ίδιας κα¬ 
τηγορίας για το υπόλοιπο χρονικό διάστημα του προγράμ¬ 
ματος. 

12. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 

α) Είναι δυνατή η επιμήκυνση του χρόνου επιχορήγησης 
(24μήνου) κατά δύο (2) το πολύ μήνες για μη απόλυση 
προσωπικού σε περίπτωση χορήγησης ομαδικής άδειας 
απουσίας προσωπικού, σοβαρής ασθένειας εργαζόμενου, 
άδειας χωρίς αποδοχές, κτλ. μετά από αίτηση του εργο¬ 
δότη και απόφαση του προϊσταμένου της αρμόδιας Υπη¬ 
ρεσίας του ΟΑΕΔ. 

β) Ειδικά για τις περιπτώσεις άδειας κυοφορίας - τοκε¬ 
τού ή σοβαρής ασθένειας η παραπάνω επιμήκυνση του 
χρόνου επιχορήγησης εργοδότου (24μήνου) μπορεί να εί¬ 
ναι μέχρι και τέσσερις (4) μήνες, μετά από βεβαίωση του 
αρμόδιου ιατρού. 

γ) Επίσης σε περίπτωση αντικατάστασης ατόμου μέσα 
στην προθεσμία των σαράντα πέντε (45) ημερών ή εκπρό¬ 
θεσμης αντικατάστασης που βεβαιώθηκε από την αρμό¬ 
δια Υπηρεσία του ΟΑΕΔ είναι δυνατή η επιμήκυνση του 
χρόνου επιχορήγησης κατά δύο το πολύ μήνες για κάθε 
άτομο που αντικαταστάθηκε μετά από αίτηση του εργοδό¬ 
του και απόφαση του αρμόδιου Προϊσταμένου της Υπηρε¬ 
σίας του ΟΑΕΔ. 

13. Για την ομαλή πορεία των προγραμμάτων θα συστα- 
θούν ομάδες εργασίας, οι οποίες ανά 3μηνο, θμηνο και 
12μηνο θα συντάσσουν έκθεση για την κάλυψη των θέ¬ 
σεων και την καταβολή των επιχορηγήσεων και θα αξιολο¬ 
γούν τα προγράμματα. 

Στις ομάδες εργασίας θα καταβληθεί κάθε προσπάθεια 


να μετέχουν και εκπρόσωποι των χρηστών των προγραμ¬ 
μάτων, καθώς και ειδικοί επιστήμονες, οι οποίοι μέσω των 
εταιρικών σχέσεων που έχει συνάψει ο Οργανισμός θα κα¬ 
ταβάλουν κάθε προσπάθεια για την καλή πορεία της επι¬ 
χείρησης και την ομαλή ένταξη του ατόμου στον περιβάλ¬ 
λοντα κοινωνικό χώρο. 

Οι εκθέσεις των ομάδων εργασίας θα υποβάλλονται 
στην Επιτροπή Παρακολούθησης, που θα συσταθεί και 
στην οποία θα συμμετέχουν εκπρόσωποι του Υπουργείου 
Εργασίας και Κοινωνικών Ασφαλίσεων, ΥΠΕΘΟ, ΟΑΕΔ, 
Υπουργείου Υγείας Πρόνοιας, καθώς και του Υπουργείου 
Δικαιοσύνης. 

Η Επιτροπή Παρακολούθησης θα προβαίνει σε αξιολό¬ 
γηση της πορείας των προγραμμάτων, η οποία θα τίθεται 
υπόψη του Δ.Σ. του ΟΑΕΔ, μετά από εισήγηση της Υπηρε¬ 
σίας Ειδικών Κοινωνικών Ομάδων. 

14. ΕΝΣΤΑΣΕΙΣ 

Κάθε διαφορά (π.χ. εκπρόθεσμη αίτηση απαγωγής στο 
πρόγραμμα, μη τήρηση του προβλεπομένου κατώτατου 
ορίου απασχόλησης ανά μήνα κ.λπ.), που τυχόν θα προκύ¬ 
πτει κατά την εφαρμογή του προγράμματος μεταξύ εργο¬ 
δότη και ΟΑΕΔ θα επιλύεται με απόφαση του Περ/κού Δ/ 
ντή μετά από εισήγηση του Προϊσταμένου του Γ ραφείου 
Εργασίας Ειδικών Κοινωνικών Ομάδων ή Γ ραφείου Εργα¬ 
σίας ή Υ.Ν. ή Τ.Υ. του Οργανισμού. 

Σε περίπτωση άσκησης ένστασης η οποία πρέπει να 
ασκείται μέσα σε είκοσι (20) ημέρες από την κοινοποίηση 
στον ενδιαφερόμενο φορέα της απόφασης του Περιφε¬ 
ρειακού Δ/ντή, η διαφορά θα επιλύεται από το Δ.Σ. του 
ΟΑΕΔ, μετά από εισήγηση της Υπηρεσίας ειδικών Κοινω¬ 
νικών Ομάδων. 

15. ΑΝΑΔΡΟΜΙΚΗ ΙΣΧΥ ΠΡΟΓΡΑΜΜΑΤΟΣ 

Στα ανωτέρω προγράμματα ε'ιναι δϋνατόν να υπαχθούν 
και επιχειρήσεις που προσέλαβαν άτομα από 2.1.1996 και 
μέχρι 30 ημέρες από την κοινοποίηση της απόφασης αυ¬ 
τής στα κατά τόπους γραφεία του ΟΑΕΔ. Στις περιπτώ¬ 
σεις αυτές ως κρίσιμο τρίμηνο, θα εξετάζεται το τρίμηνο 
που προηγείται του μήνα πρόσληψης του ατόμου. 

16. ΛΗΞΗ ΙΣΧΥΟΣ ΠΡΟΓΡΑΜΜΑΤΟΣ 

Η ισχύς της απόφασης αυτής λήγει την 30 Ιουνίου 1997 
εκτός αν ο αριθμός των προβλεπομένων για κάθε πρό¬ 
γραμμα θέσεων πληρωθεί νωρίτερα, οπότε θα πρέπει να 
εκδοθεί σχετική υπουργική απόφαση. 

17. ΚΑΛΥΨΗ ΔΑΠΑΝΗΣ 

α) Η δαπάνη του παραπάνω προγράμματος η οποία 
προϋπολογίζεται στα 193,6 εκατ. δρχ. περίπου για το οι¬ 
κονομικό έτος 1996 και για το 1997 περίπου 123,4 εκατ. 
δρχ., θα βαρύνει τον Κ 639Β του ΟΑΕΔ και δεν βαρύνει 
τον Κρατικό Προϋπολογισμό και ως εκ τούτου δεν εμπί¬ 
πτει στην παρ. 3 του άρθρου 22 του Ν. 2362/95 (περί Δη¬ 
μοσίου Λογιστικού). Για το λόγο αυτό δεν απαιτείται σύ¬ 
μπραξη του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 1996 

Ο ΥΠΟΥΡΓΟΣ 

ΕΥΑΓΓ. ΠΑΝΝΟΠΟΥΛΟΣ 

Αριθ. 135/955 (4) 

Αύξηση των παρεχομένων συντάξεων από τον Κλάδο Επι¬ 
κουρικής Ασφάλισης Δικηγόρων (Κ.Ε.Α.Δ.) του Τα¬ 
μείου Νομικών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 2084/ 
1992 (Α’ 165). 

2. Τις διατάξεις των άρθρων 23 παρ. 1 στοιχ. ιε' και 24 
παρ. 1 και παρ. 2 στοιχ. γ', 26 παρ. 1 και 27 παρ. 1 στοιχ. δ’ 
του Ν. 1558/1985 (Α' 137) καθώς και το Π.Δ. 372/1995 
(Α' 9). 

3. Τις διατάξεις του άρθρου 29Α του Ν. 1558/1985 (Α' 
137) όπως προσετέθη με το άρθρο 27 του Ν. 2081/1992 
(Α' 154). 

4. Το γεγονός Οτι από τις διατάξεις της απόφασης προ- 
καλείται δαπάνη σε βάρος του προϋπολογισμού του Κλά¬ 
δου Επικουρικής Ασφάλισης Δικηγόρων ύψους 200 εκ. 
δρχ. περίπου για το τρέχον οικονομικό έτος, για την οποίο 
έχει εγγράφει πίστωση στο Κ.Α.Ε. 0621, 0636. 

5. Τις διατάξεις του άρθρου 7 του Ν. 1275/1982 (Α' 
100 ). 

6. Την 80010/12.2.1996 (ΦΕΚ 91/τ.Β'/13.2.1996) 
κοινή απόφαση του Πρωθυπουργού και του Υπουργού Ερ¬ 
γασίας και Κοινωνικών Ασφαλίσεων. 

7. Την 2152/19.3.1996 απόφαση της Επιτροπής Τιμών 
και Εισοδημάτων. 

8. Την από 6 Ιουνίου 1996 οικονομική έκθεση της Δ/ 
νσης Αναλογιστικών Μελετών της Γ.Γ.Κ.Α. 

9. Τη γνώμη του Δ.Σ. του Κλάδου Επικουρικής Ασφάλι¬ 
σης Δικηγόρων του Ταμείου Νομικών που διατυπώθηκε 
στην υπ’ αριθ. 1496/22.5.1996 συνεδρίασή του, αποφα¬ 
σίζουμε: 

Οι παρεχόμενες από τον Κλάδο Επικουρικής Ασφάλι¬ 
σης Δικηγόρων του Ταμείου Νομικών συντάξεις συμπερι¬ 
λαμβανομένων και των κατωτάτων ορίων, αυξάνονται από 
1 ης Ιανουάριου 1996, κατά ποσοστό 20% επί του ποσού 
αυτών όπως έχει διαμορφωθεί την 31.12.1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1996 

Ο ΥΦΥΠΟΥΡΓΟΙ 

ΝΙΚΟΣ ΦΑΡΜΑΚΗΣ 


Αριθ. Φ.Δωράσ./3117 (5) 

Καθορισμός ύψους αμοιβής και αριθμού ωρών, των Διοι¬ 
κητικών Υπαλλήλων του ΙΚΑ, που θα απασχοληθούν με 
την πληρωμή του Δωροσήμου με επιταγές, στους ερ- 
γατοτεχνίτες οικοδόμους, το μήνα Αύγουστο 1996. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) Του Ν. 4321/63. 

β) Του Ν. 825/78 άρθρο 15 παρ. 3. 

γ) Του Ν. 1759/88 άρθρο 38 παρ. 5 . 

δ) Του Ν. 2081/92 άρθρο 27. 

2. Το 102321/862/20.11.95 έγγραφο του Υπουργ. 
Εθνικής Οικονομίας. 

3. Την 645/60/20.11.90 πράξη του I Τμήματος του 
Ελεγκτικού Συνεδρίου. 

4. Τη 232/28/20.6.96 απόφαση του Διοικητικού Συμ¬ 
βουλίου του ΙΚΑ. 

5. Το Μ72/473/28.6.96 έγγραφο του ΙΚΑ. 

6. Την 80010/12.2.96 (ΦΕΚ 91/Β/13.2.96) απόφαση 
ανάθεσης αρμοδιοτήτων στους Υφυπουργούς Εργασίας 
και Κοινωνικών Ασφαλίσεων, αποφασίζουμε: 

1) Καθορίζουμε το ύψος της αμοιβής των Διοικητικών 
Υπαλλήλων του ΙΚΑ, που θα απασχοληθούν κατά το μήνα 
Αύγουστο 1996, για την πληρωμή του Δωροσήμου με επι¬ 
ταγές στους εργατοτεχνίτες οικοδόμους, σε (1.900) χί¬ 
λιες εννιακόσιες δρχ. την ώρα, ανεξάρτητα με το βαθμό ή 
τη σχέση που συνδέονται με το Ίδρυμα, το δε αριθμό 
ωρών πρόσθετης απασχόλησης των ανωτέρω υπαλλήλων 
κατά τις απογευματινές ώρες, σε τριάντα εννέα χιλιάδες 
(39.000) ώρες, για όλα τα υποκαταστήματα και παραρτή¬ 
ματα του Ιδρύματος. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Ιδρύματος 
Κοινωνικών Ασφαλίσεων (Ν.Π.Δ.Δ.), ύψους (74.100.000) 
δρχ. περίπου για το τρέχον οικονομικό έτος. 

3. Η ανωτέρω δαπάνη θα καλυφθεί από τον προϋπολο¬ 
γισμό των δαπανών Διοίκησης ΕΛΔΕΟ (Ν. 4321/63). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1996 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 · ΑΘΗΝΑ 104 32 · ΤΕΙΈΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.ΕΚ. 5239762 

Φωτοαντίγραφο παλαιών Φ.ΕΚ 5248141 

ΜύΐίΊίΗμιη παλαιών Φ.ΕΚ 5248188 

Οδηγίες για δημοοεύματα Α.Ε.-Ε.Π.Ε 5248785 

Εγγραφή Συνδρομητών Φ.ΕΚ και 
αποστολή Φ.ΕΚ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ 541 00 423956 

ΠΕΙΡΑΙΑΣ 4136402 

Νικήτα 8-8 Τ.Κ 185 31 4171307 

ΠΑΤΡΑ (081) 271249 

ΚορΝθου 327 Τ.Κ 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0851) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 891 00 28522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανόβαέλιβο ή μέροςαυιοϋ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

ΚΑ.Ε εσόδου υπέρ 
ΤΑΠΕΤ 3512 

Α' (Νόμοι. Π.Δ., Σι«ώάοεις κτλ.) 

30.000 δρχ. 

1.500 δρχ. 

Β* (Υπουργκές αποφάσεις κτλ.) 

50.000 > 

2.500 · 

Γ (Διορισμοί, απολύσεις κτλ. Δημ. Υπαλλήλων) 

10.000 > 

500 · 

Δ* (Απαλλοτριώσεις, πολεοδομία κτλ.) 

50.000 · 

2.500 · 

Αναπτυξιακών Πράξεων (Τ.Α.ΠΧ) 

25.000 » 

1.250 · 

Ν.ΠΛΑ. (Διορισμοί κτλ. προσωπικού ΝΠΔΔ) 

10.000 » 

500 » 

Παράρτημα (Πίνακες επιτυχάντων διαγωνισμών) 

5.000 » 

250 > 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 · 

Ανωτάτου Ειδικού Δικαστηρίου (Α.Ε.Δ.) 

3.000 · 

150 · 

Ανωνύμων Εταιρειών Δ Ε.Π.Ε. 

150.000 · 

7.500 · 

Προκηρύξεων ΑΧΕ.Π. 

10.000 · 

500 · 

ΠΑ ΟΛΑ ΤΑ ΤΕΥΧΗ ΕΚΤΟΣ Λ.Ε Δ Ε.Π.Ε. 

120.000 · 

6.000 · 


Οι συνδρομές του εσωτερικού προπληρώνονται στο Δημόσια Ταμεία που δίδουν αποδεκπκό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδκπρίου 34 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φσνται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00* έως 13.00* 


I 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















